 **REPUBLIKA HRVATSKA**
**KOPRIVNIČKO-KRIŽEVAČKA ŽUPANIJA**
**OSNOVNA ŠKOLA KOPRIVNIČKI BREGI**
**Adresa**: Trg svetog Roka 2, 48000 Koprivnički Bregi
tel. 048 830 008 , 048 220 596
**E-mail**: ured@os-koprivnicki-bregi.skole.hr
**Web**: [www.os-koprivnicki-bregi.skole.hr](http://www.os-koprivnicki-bregi.skole.hr)

**KLASA:400-01/25-01/1**
**URBROJ:2137-76-25-1**
**Koprivnički Bregi**, 12. veljače 2025. godine

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE KOPRIVNIČKI BREGI ZA 2024. GODINU**

# PRAVNA OSNOVA ZA DONOŠENJE IZVJEŠTAJA

Temeljem Zakona o proračunu NN 144/21 te Pravilnika o polugodišnjem i godišnjem izvještaju od izvršenju proračuna i financijskog plana NN 85/23, polugodišnji i godišnji izvještaji o izvršenju financijskog plana proračunskih korisnika sastoje se od općeg i posebnog dijela te obrazloženja, a prihodi i primici, rashodi i izdaci se u njemu iskazuju na razini odjeljka ekonomske klasifikacije.

 Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i rashoda prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio Godišnjeg Izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (druga razina računskog plana), a izvršenje na razini odjeljka ekonomske klasifikacije (četvrta razina računskog plana).

**SAŽETAK DJELOKRUGA RADA ŠKOLE**

Osnovna škola Koprivnički Bregi ima predmet poslovanja osnovno školovanje djece i mladeži sukladno Zakonu o odgoju i obrazovanju u osnovnoj i srednjoj školi. Rad škole organiziran je u matičnoj školi Koprivnički Bregi i područnoj školi Glogovac. Od školske godine 2023./2024. škola sudjeluje u Eksperimentalnom programu “ Osnovna škola kao cjelodnevna škola – Uravnotežen, pravedan, učinkovit i održiv sustav odgoja i obrazovanja”. Eksperimentalni program trajat će 4 školske godine za sve učenike od 1. do 8. razreda OŠ Koprivnički Bregi i PŠ Glogovac.

Program potpore, potpomognutog i obogaćenog učenja A2 u eksperimentalnom programu cjelodnevne škole čini (uz redovitu nastavu koja suštinski predstavlja A1 – program nacionalnoga kurikuluma) obavezno dio neposrednog odgojno-obrazovnog rada škole. Program A2 provodi se u svih osam razreda osnovne škole. Strukturiran je tako da je dio programa obavezan za sve učenike, a dio se aktivnosti programa organizira prema iskazanim potrebama učenika i roditelja, na načelu dobrovoljnosti. Provodi se kroz razrednu i predmetnu razinu cjelodnevne osnovne škole.  Nastava se izvodi prema planovima i programima koje je donijelo Ministarstvo znanosti i obrazovanja, prema Godišnjem planu i programu rada Škole te Školskom kurikulumu za školsku godinu 2023./2024. i 2024./2025.

U OŠ Koprivnički Bregi provodi se niz izvannastavnih aktivnosti u sklopu B1 i B2 programa. Učenici se u aktivnosti uključuju sukladno svojim interesima te tako mogu sudjelovati u raznim umjetničkim, kulturnim, društveno-humanističkim, sportskim i drugim aktivnostima.

OŠ Koprivnički Bregi pohađa 154 učenika raspoređenih u 13 razrednih odjela od kojih Matičnu školu Koprivnički Bregi pohađa 117 učenika, a područnu školu Glogovac pohađa 37 učenika.

U OŠ Koprivnički Bregi zaposleno je 8+1 na zamjeni učitelja razredne nastave, 16+2 na zamjeni učitelja predmetne nastave, 3 stručna suradnika i ravnatelj te 10 ostalih djelatnika (administrativno i tehničko osoblje).

**OBRAZLOŽENJE PROGRAMA RADA ŠKOLSKE USTANOVE**

Financijskim planom škole sredstva su planirana za provođenje glavnih programa - 7001 Redovni program osnovnog školstva, 7002 Dodatni programi osnovnog školstva i 7005 Program upravnog odjela.

Ovi programi provode se kroz sljedeće aktivnosti i projekte:

* KK107003 Cjelodnevna škola
* A107001 Upravljanje i administracija
* A107002 Redovni rad OŠ
* A107004 Školska kuhinja
* K107001 Ulaganja u nefinancijsku imovinu
* T107002 EU Projekti OŠ
* TT107010 Prilika za sve 6
* A107011 Natjecanja-osnovne i srednje škole
* TT107011 Školska shema 2023./2024.
* TT107011 Školska shema 2024./2025.
* TT107010 Prilika za sve 7

U sklopu projekta „Školska shema“ cilj je podjela voća i povrća te mlijeka učenicima svih razreda. Cilj projekta je promoviranje zdravih prehrambenih navika kako bi se povećao udio voća, povrća, mlijeka i mliječnih proizvoda u svakodnevnoj prehrani učenika te spriječila pretilost i bolesti uzrokovane neadekvatnom prehranom u dječjoj dobi.

U sklopu projekta „Pametan obrok za pametnu djecu“, koji su pokrenule Koprivničko-križevačka županija i tvrtka Podravka, nastoji se svakom učeniku omogućiti da jede zdrave, kvalitetne i nutritivno vrijedne obroke. Školama su dodijeljeni novi aplikacijski programi za lakše praćenje nabave i trošenja namirnica za pripremu obroka u školskoj kuhinji. U svrhu korištenja usluga navedenog programa, osnivač je osigurao dodatna sredstva za svaku školu.

U matičnoj i područnoj školi radi školska kuhinja u kojoj se sukladno Eksperimentalnom programu „Osnovna škola kao cjelodnevna škola-Uravnotežen, pravedan, učinkovit i održiv sustav odgoja i obrazovanja” za sve učenike priprema doručak i ručak.

Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2023./2024. i 2024./2025., troškove prehrane za sve učenike podmiruje Ministarstvo znanosti, obrazovanja i mladih.

U sklopu projekata „Prilika za sve 6“ i „Prilika za sve 7“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru navedenog projekta OŠ Koprivnički Bregi ima tri pomoćnika u nastavi.

Prioritet škole je kvalitetno obrazovanje i odgoj učenika koje se ostvaruje kroz:

- stalno usavršavanje nastavnog kadra te podizanje nastavnog standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i druge aktivnosti u projektima, priredbama i manifestacijama;

- poticanje za sudjelovanje na sportskim aktivnostima, uključivanje kroz natjecanja na školskoj razini i šire;

- organiziranje zajedničkih aktivnosti učenika, roditelja i učenika tijekom izvannastavnih aktivnosti, upoznavanje kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

**OPĆI DIO**

# - OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

# - OBRAZLOŽENJE PRENESENOG VIŠKA/MANJKA PRIHODA

Financijski plan Osnovne škole Koprivnički Bregi za 2024. godinu donesen je na sjednici Školskog odbora dana 17. listopada 2023. godine. Prve izmjene i dopune Financijskog plana Osnovne škole Koprivnički Bregi za 2024. godinu donesene su na sjednici Školskog odbora dana 27. lipnja 2024. godine dok su druge izmjene donesene na sjednici Školskog odbora dana 14. studenoga 2024. godine. Prvim izmjenama i dopunama Financijskog plana za 2024. godinu, ukupno planirani prihodi povećani su za 504.620,00 EUR, a rashodi su povećani za 522.037,00 EUR. Međutim, što se tiče drugih izmjena i dopuna financijskog plana OŠ Koprivnički Bregi, one na kraju nisu usvojene budući da Županijska skupština Koprivničko-križevačke županije održana 18. prosinca 2024. godine nije usvojila Izmjene i dopune proračuna Koprivničko-križevačke županije.

Osnovna škola Koprivnički Bregi je u razdoblju 1.siječnja do 31. prosinca 2024. godine ostvarila sveukupno prihoda i primitaka u visini od 1.600.790,05 EUR, a indeks u odnosu na plan iznosi 124,22 dok u odnosu na prethodnu godinu indeks rasta iznosi 190,09. Izvršeno je rashoda i izdataka u ukupnom iznosu od 1.631.042,22 EUR, a indeks u odnosu na plan iznosi 124,41 dok u odnosu na prethodnu godinu indeks rasta iznosi 198,37.

# PRIHODI

U razdoblju od 1. siječnja do 31. prosinca 2024. godine ostvareno je prihoda poslovanja u visini od 1.600.790,05 EUR, a indeks je u odnosu na plan 124,22 a u odnosu na prethodnu godinu rast indeksa iznosi 190,09.

# 1.1. Prihodi od poreza za redovnu djelatnost

# Prihodi iz nadležnog proračuna i od HZZO-a temeljem ugovornih obveza

Prihodi od poreza za redovnu djelatnost ostvareni su u visini od 35.370,65 EUR, a indeks je 41,01 plana dok indeks rasta u odnosu na prethodnu godinu iznosi 400,66.

Program – iznad zakonskog standarda za financiranje rashoda županijskih natjecanja te troškova energenata i komunalnih usluga za koja nisu dovoljna sredstva u zakonskom standardu. Tekući projekt-Pametan obrok za pametnu djecu.

# 1.2. Decentralizirana sredstva – osnovno školstvo

# Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 42.874,31 EUR, a indeks je 102,86 plana, dok je u odnosu na prethodnu godinu indeks 94,36. Ostvareni su prihodi za financiranje rashoda poslovanja u visini od 41.483,22 EUR i prihodi za financiranje rashoda za nabavu nefinancijske imovine u visini od 1.391,09 EUR. Prihodi za financiranje rashoda poslovanja su prihodi za financiranje redovne djelatnosti -zakonski standard.

**3.1. Vlastiti prihodi-proračunski korisnici**

# Prihodi od prodaje proizvoda i roba te pruženih usluga

Prihodi od prodaje proizvoda i roba te pruženih usluga i pripadajući rashodi, odnose se na prodaju prikupljenog starog papira i iznajmljivanje školske sportske dvorane.

U 2024. godini ostvareno je prihoda u iznosu od 2.877,05 EUR, a indeks iznosi 28,79 od planiranog, a 64,97 u odnosu na prethodnu godinu.

**4.5. Ostali nespomenuti prihodi-proračunski korisnici**

**Prihodi** **od upravnih i administrativnih pristojbi, pristojbi po posebnim propisima**

Prihodi od upravnih i administrativnih pristojbi, pristojbi po posebnim propisima, odnose se na prihode od zaposlenika škole za prehranu u školskoj kuhinji te ostale nespomenute prihode (uplate roditelja za prijevoz učenika u kazalište, popravak tableta i sl.)

U 2024. godini ostvareno je prihoda u iznosu od 8.542,52 EUR, a indeks je 73,68 planiranog dok je indeks u odnosu na prethodnu godinu 87,26

**Pomoći**

# 5.3. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 1.020.175,82 EUR te je indeks 155,77 plana, a u odnosu na prethodnu godinu 159,58. Ostvarene su tekuće pomoći Ministarstva znanosti i obrazovanja za troškove zaposlenika (plaće te materijalna prava zaposlenika).

# Pomoći- proračunski korisnici

# 5.5. Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 472.141,25 EUR, a indeks je 100,21 od plana dok je rast indeksa u odnosu na prethodnu godinu 397,12. Ostvarene su tekuće pomoći Općine Koprivnički Bregi za troškove međuopćinskih natjecanja učenika, školu plivanja, za troškove izrade školskog lista te za zamjenu stolarije u Područnoj školi Glogovac. Ostvareni su prihodi MZOM-a za nabavu namirnica za školsku kuhinju za učenike, za nabavu menstrualnih potrepština za djevojčice škole te nabavu udžbenika i knjiga za školsku knjižnicu. Najveći dio prihoda ostvaren je ulaskom škole u eksperiment cjelodnevne nastave te su školi doznačena sredstva za provedbu programa cjelodnevne škole.

# 5.6. Pomoći iz proračuna – EU Županija

# Pomoći iz inozemstva i od subjekata unutar općeg proračuna

Tekući prijenosi između proračunskih korisnika istog proračuna temeljem prijenosa EU sredstava - ostvareno u visini od 17.658,45 EUR, a indeks je 165,03 plana dok je indeks u odnosu na prethodnu godinu 154,90. Ostvarene su pomoći za Tekuće projekte: Školska shema 2023/2024 i 2024/2025 te Prilika za sve 6 i 7, a škola je u odnosu na prošlu školsku godinu imala jednog pomoćnika više.

**5.8. Sredstva EU - Proračunski korisnici**

S obzirom da je završen Erasmus projekt u kojem je škola sudjelovala u prijašnjim godinama, u 2024. nije ostvaren prihod u odnosu na prošlu godinu kad je ostvaren prihod od Agencije za mobilnost i programe EU povodom završne evaluacije projekta te indeks iznosi 0,00.

**6.3. Donacije**

Ostvarene su donacije u iznosu od 1.150,00 EUR za pokriće troškova dnevnica učitelja prilikom izvanučioničkih nastava te donacije od osiguravajuće kuće za nabavu uredske opreme, a indeks je 78,71 plana dok je indeks u odnosu na prethodnu godinu 82,42.

**7.3. Prihodi od naknade šteta s osnova osiguranja**

Budući da u 2024. godini nije bilo prijava šteta na imovni škole, na ovom izvoru nisu ostvareni prihodi te indeks iznosi 0,00.

# RASHODI

Rashodi poslovanja u 2024. godini izvršeni su u iznosu 1.631.042,22 EUR, a indeks je 124,41 planiranog dok u odnosu na prethodnu godinu rast indeksa iznosi 198,37.

# Rashodi za zaposlene

Rashodi za zaposlene izvršeni su iznosu od 1.022.699,95 EUR, a indeks je 155,77 plana, a u odnosu na prethodnu godinu 159,58. Obuhvaćaju rashode za plaće zaposlenika, isplatu ostalih prava zaposlenika ugovorena kolektivnim ugovorima i doprinose na plaće. Povećanje u odnosu na prethodnu godinu bilježi se zbog povećanja osnovice za plaću koeficijenata temeljem Uredbe o nazivima radnih mjesta**,** uvjetima za raspored i koeficijentima za obračun plaće u javnim službama NN 22/2024 te zbog povećanja broja zaposlenih djelatnika.

# Materijalni rashodi

Materijalni rashodi izvršeni su u iznosu od 258.159,36 EUR, a indeks je 101,21 plana dok u odnosu na prethodnu godinu indeks bilježi povećanje od 142,49. Obuhvaćaju naknade troškova zaposlenicima, rashode za materijal i energiju, rashode za usluge, koji su rasli u odnosu na prošlu godinu. U 2024. godini zaposlenici su manje sudjelovali na stručnim skupovima pa su smanjeni troškovi službenih putovanja, povećan je trošak prijevoza na posao, a od planiranih radova za 2024. godinu izvršeni su stručni servisi i redovita ispitivanja. Povećanje se vidi na rashodima za materijal i energiju te ostalih nespomenutih rashoda poslovanja s obzirom na nabavu raznih dikaktičkih pomagala i sredstava za rad za provedbu cjelodnevne škole.

# Financijski rashodi

Financijski rashodi izvršeni su u ukupnom iznosu od 134,40 EUR, a indeks je 73,85 plana dok u odnosu na prethodnu godinu bilježi porast indeksa za 286,26. U cijelosti se odnose na ostale financijske rashode (usluge platnog prometa i zatezne kamate). Povećanje indeksa u odnosu na prošlu godinu je zbog godišnje obnove dva Finina certifikata.

**Pomoći dane u inozemstvo i unutar općeg proračuna**

Rashodi za troškove prehrane i prijevoza učenika na međuopćinska natjecanja izvršeni su u iznosu od 12,39 EUR, a indeks iznosi 1,87 plana dok u odnosu na prethodnu godinu iznosi 16,95.

# Rashodi za nabavu nefinancijske imovine

Rashodi za nabavu proizvedene dugotrajne imovine izvršeni su u iznosu od 84.310,07 EUR, a indeks iznosi 59,44 plana dok je rast indeksa u odnosu na prethodnu godinu 1.394,79. Rashodi za dodatna ulaganja na nefinancijskoj imovini izvršeni su u iznosu od 265.37,55 eur, a indeks na plan iznosi 100,91, a na prošlu godinu 5.212,39. U 2024. godini nabavljene su knjige za školsku knjižnicu, uredska oprema i namještaj, uređaji i strojevi za ostale namjene te je zamijenjena stolarija u Područnoj školi Glogovac. U školskoj godini 2023./2024. Ministarstvo znanosti, obrazovanja i mladih je preko zajma Međunarodne banke za obnovu i razvoj za provedbu Projekta „Hrvatska; ususret održivom, pravednom i učinkovitom obrazovanju“ financiralo opremanje Matične i Područne škole u iznosu od 314.500,00 EUR. Sredstva je škola dobila ulaskom u Eksperimentalni program cjelodnevne nastave, a uložena su u adaptaciju unutarnjeg prostora škole kao i za nabavu opreme koja je neophodno potrebna za izvođenje programa.

**REZULTAT POSLOVANJA – MANJAK PRIHODA**

Prema Izvorima financiranja rezultat poslovanja prenesen u 2024. godinu sastoji se od:

Izvor 1.1 i 1.2. Županija ZS i IZS -7.352,83 eur (metodološki manjak za račune iz 12/2023)

Izvor 3.1. Vlastiti prihodi -2.085,47 eur (od iznajmljivanja dvorane) +337,79 eur (od prodaje papira)

 +1,60 eur (od kamata na depozite po viđenju)

Izvor 4.5. Ostali nespomenuti prihodi -968,53 eur (od sufinanciranja troškova režija vrtića)

-62,50 eur (od uplata roditelja)

+252,17 eur (od uplata djelatnika za školsku kuhinju)

Izvor 5.5. Pomoći +86,47 eur (od ŽSV-a njemački jezik)

+1.578,88 eur (od sredstva za nabavu psihodijagnostičkih sredstava)

+5.994,96 (CDŠ – sredstva za operativne troškove)

+27.624,11 eur (CDŠ – sredstva za provedbu B1 aktivnosti)

-3.576,37 eur (plaćeni računi za namirnice za šk.kuhinju za 12/2023)

Izvor 5.8. Sredstva EU +581,04 eur (od Erasmus projekta)

Izvor 6.3. Donacije +5,88 eur (od uplaćenih donacija za nabavu knjiga za školsku knjižnicu)

U I. Izmjenama Financijskog plana za 2024. godinu ti viškovi i manjkovi su raspoređeni po izvorima financiranja te se planiralo uravnoteženje ostvarenih prihoda i rashoda.

Rezultat poslovanja iz prethodnog razdoblja iznosio je 22.417,20 EUR. U odnosu na financijski rezultat na dan 31.12.2023. došlo je do promjene rezultata zbog provedene korekcije rezultata na izvoru 5.5 za iznos vraćenih sredstava u državni proračun zbog sufinanciranja školske kuhinje za dio učenika od strane MZOM-a koji su bili u projektu Svi u školi, svi pri stolu 7 u školskoj godini 2023/2024 te je novi rezultat nakon provedene korekcije 20.880,62 EUR.

Manjak prihoda raspoloživ u sljedećem razdoblju iznosi 9.371,55 EUR.

**POSEBNI DIO**

**Glava 00701 OSNOVNO ŠKOLSTVO**

**NAZIV PROGRAMA: REDOVNI PROGRAM OSNOVNOG ŠKOLSTVA**

**Kapitalni projekt K107003 CJELODNEVNA ŠKOLA**

Program obuhvaća izvor financiranja 5.5 Ministarstvo znanosti, obrazovanja i mladih koje je je preko zajma Međunarodne banke za obnovu i razvoj za provedbu Projekta „Hrvatska; ususret održivom, pravednom i učinkovitom obrazovanju“ financiralo opremanje Matične i Područne škole u iznosu od 314.500,00 eura. Sredstva je škola dobila ulaskom u Eksperimentalni program cjelodnevne nastave.

OSTVARENI CILJEVI PROGRAMA: sredstva su uložena u adaptaciju unutarnjeg prostora škole kao i za nabavu opreme koja je neophodno potrebna za izvođenje programa.

POKAZATELJI USPJEŠNOSTI REALIZACIJE TIH CILJEVA: Pozitivne reakcije učenika i učitelja zbog odvijanja nastave u novoobnovljenim te opremljenim učionicama novom računalnom i uredskom opremom .

U 2024. godini ostvareno je 365.132,78 EUR, a indeks je 96,29 plana.

# Aktivnost A107001 UPRAVLJANJE I ADMINISTRACIJA

Program obuhvaća izvor financiranja 5.3. Ministarstvo znanosti, obrazovanja i mladih za troškove zaposlenika (isplate plaća, materijalnih prava i ostalih naknada zaposlenima u školi). U 2024. godini ostvareno je rashoda u iznosu od 1.020.175,82 EUR, a indeks je 155,77 plana.

# Aktivnost A107002 REDOVNI RAD OŠ

Redovna djelatnost financira se iz sredstava primljenih od Koprivničko-križevačke županije, sredstva ovise o broju učenika i razrednih odjeljenja, također o stvarnoj potrošnji za energente , osiguranja imovine, zdravstvenih pregleda . Sredstva se koriste za podmirenje materijalnih rashoda za svakodnevno neometano održavanje nastave.

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

OSTVARENI CILJEVI PROGRAMA: Sve obveze škola je podmirila pravovremeno. Dotrajala oprema je zamijenjena novom.

Program obuhvaća financiranje širih javnih potreba u školstvu, različite aktivnosti kao što su županijska natjecanja Izvor 1.1., vlastite prihode ostvarene od iznajmljivanja školske sportske dvorane i prodaje starog papira Izvor 3.1., održavanje međuopćinskih natjecanja i tiska školskog lista, Izvor 5.5., Općina Koprivnički Bregi.

POKAZATELJI USPJEŠNOSTI REALIZACIJE TIH CILJEVA: Zadovoljstvo učitelja i učenika nastavnim planom i programom.

Opći ciljevi: Motiviranje učenika za sudjelovanje na različitim sportskim i predmetnim natjecanjima.

Posebni ciljevi: Pružanje većeg izbora učenicima kako bi preko što bolje edukacije imali širu sliku što žele u budućnosti i kako ostvariti svoje želje i ciljeve.

Opći ciljevi: Motiviranje učenika: učenici sudjeluju i osvajaju nagrade na županijskim i državnim natjecanjima.

POKAZATELJI USPJEŠNOSTI REALIZACIJE TIH CILJEVA: Svake godine bilježimo porast zainteresiranih učenika za upis razne aktivnosti.

U 2024. godini ostvareno je 137.591,02 EUR rashoda, a indeks je 90,02 plana.

**Aktivnost A107004 ŠKOLSKA KUHINJA**

Program obuhvaća prehranu zaposlenika Izvor 4.5 i učenika u školskoj kuhinji Izvor 5.5.

(od siječnja 2023. godine troškove prehrane u školskoj kuhinji za sve učenike snosi MZOM).

Programom se omogućuje pripremanje zdravih obroka za naše učenike.

Opći ciljevi: Motiviranje učenika za prehranu u školskoj kuhinji zbog zdrave prehrane.

POKAZATELJI USPJEŠNOSTI REALIZACIJE TIH CILJEVA: Svake godine bilježimo porast zainteresiranih učenika prehranu u školskoj kuhinji.

U 2024. godini ostvareno je rashoda u iznosu od 57.615,74 EUR, a indeks je 89,72 plana.

**Kapitalni projekt K107001 ULAGANJA U NEFINACIJSKU IMOVINU**

Program obuhvaća izvor financiranja 1.2 decentralizirana sredstva za nabavu uredske opreme i uređaja za ostale namjene, izvor 5.5. sredstva MZOM-a za nabavu uredske opreme i namještaja, sportske i glazbene opreme te sredstva Općine Koprivnički Bregi za dodatna ulaganja na građevinskim objektima i sredstva od donacija za nabavu knjiga za školsku knjižnicu na izvoru 6.3

Opći ciljevi: Kvalitetnije i uspješnije odvijanje nastavnog procesa.

POKAZATELJI USPJEŠNOSTI REALIZACIJE TIH CILJEVA: Pozitivne reakcije učenika i učitelja koji sada mogu zbog bolje opremljenih učionica postići još bolje rezultate u svakodnevnom radu.

U 2024. godini ostvareno je rashoda u iznosu od 24.664,38 EUR, a indeks je 85,55 plana.

**NAZIV PROGRAMA: REDOVNI PROGRAM OSNOVNOG ŠKOLSTVA**

**Tekući projekt T107010 EU PROJEKTI OŠ**

Programom Erasmus na izvoru 5.8. se omogućuje usavršavanje učitelja te razmjene grupa učenika upoznavanje partnerskih gradova u ulozi aktivnih Europljana.

Opći ciljevi:

* Promovirati svoju vlastitu kulturu, baštinu i regionalna obilježja kroz međunarodne radionice i javne događaje.
* Motivirati učenike da uče ne samo svoj vlastiti jezik, nego i strane jezike kao što su engleski i njemački jezik, kao temelj za njihovo buduće obrazovanje i zapošljavanje.

POKAZATELJI USPJEŠNOSTI REALIZACIJE TIH CILJEVA: Učenici su stekli nova znanja te sklopili nova prijateljstva sa svojim vršnjacima iz europskih zemalja.

U 2024. godini ostvareno je rashoda u iznosu od 581,04 EUR, a indeks je 100,01 plana.

**Glava 00708 UPRAVNI ODJEL ZA OBRAZOVANJE, KULTURU, ZNANOST, SPORT I NACIONALNE MANJINE**

**NAZIV PROGRAMA: PROGRAM UPRAVNOG ODJELA**

**Tekući projekt T7107010 PRILIKA ZA SVE 6**

Program obuhvaća izvor financiranja 1.1 i 5.6 za rashode plaća, prijevoza i pomoći za pomoćnike u nastavi. U sklopu projekata „Prilika za sve 6“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru projekta OŠ Koprivnički Bregi je u šk.god. 2023/2024 imala dva pomoćnika u nastavi. U 2024. godine ostvareno je 12.311,57 EUR rashoda, a indeks je 101,08 plana.

**Aktivnost A107011 NATJECANJA-OSNOVNE I SREDNJE ŠKOLE**

Program obuhvaća Izvore financiranja 1.1. i 5.5 kojim se omogućuje plaćanje troškova za organizaciju domaćinstva međuopćinskih i županijskih natjecanja.

U 2024. godini ostvareno je rashoda u iznosu od 12,39 EUR, a indeks je 0,83 plana.

**Tekući projekt T107011 ŠKOLSKA SHEMA 2023/2024**

Program obuhvaća Izvor financiranja 5.6 školska shema za rashode nastale u šk.god. 2023./2024.

Programom se omogućuje da učenici dobivaju tjedno više voća i povrće, te mlijeka i mliječnih proizvoda.

Opći ciljevi: Motiviranje učenika na navike zdrave prehrane.

POKAZATELJI USPJEŠNOSTI REALIZACIJE TIH CILJEVA: Primjećuje se da sve više učenika voli navedene proizvode.

U 2024. godini ostvareno je rashoda u iznosu od 1.775,44 EUR, a indeks je 66,90 plana.

**Tekući projekt T107021 ŠKOLSKA SHEMA 2024/2025**

Program obuhvaća Izvor financiranja 5.6 školska shema za rashode nastale u šk.god. 2024./2025.

Programom se omogućuje da učenici dobivaju tjedno više voća i povrće, te mlijeka i mliječnih proizvoda.

Opći ciljevi: Motiviranje učenika na navike zdrave prehrane.

POKAZATELJI USPJEŠNOSTI REALIZACIJE TIH CILJEVA: Primjećuje se da sve više učenika voli navedene proizvode.

U 2024. godini ostvareno je rashoda u iznosu od 203,63 EUR, a indeks je 0,00 plana.

**Tekući projekt T7107020 PRILIKA ZA SVE 7**

Program obuhvaća izvor financiranja 1.1 i 5.6 za rashode plaća, prijevoza i pomoći za pomoćnike u nastavi. U sklopu projekata „Prilika za sve 7“ cilj je pružiti stručnu podršku učenicima s poteškoćama u razvoju za ravnopravno uključivanje u rad i obrazovni sustav, a u okviru projekta OŠ Koprivnički Bregi je u šk.god. 2024/2025 ima tri pomoćnika u nastavi. U 2024. godini ostvareno je 10.978,41 EUR rashoda, a indeks je 0,00 plana.

**Izvještaj o postignutim ciljevima i rezultatima programa temeljenim na pokazateljima uspješnosti**

I dalje će nam prioritet biti pružanje usluge osnovnoškolskog obrazovanja i odgoj naših učenika. Nastojat ćemo podići kvalitetu nastave na što višu razinu, i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja, priredbe i druge manifestacije.

Poticat će se kvalitetna komunikacija na relacijama profesor-učenik-roditelj, učenik-učenik, učenik-profesor te zaposleni i međusobno kroz zajedničke aktivnosti i druženja.

Izborna nastava je učenikov osobni izbor određenoga nastavnog predmeta i ponude nastavnih predmeta kao izbor odgojno-obrazovnih sadržaja u školi. Izborni predmeti obvezni su tijekom cijele školske godine za sve učenike koji su se za njih opredijelili.

Program potpore, potpomognutog i obogaćenog učenja (A2) u eksperimentalnom programu cjelodnevne škole čini (uz redovitu nastavu koja suštinski predstavlja A1 – program nacionalnoga kurikuluma) obavezno dio neposrednog odgojno-obrazovnog rada škole.

Program izvannastavnih aktivnosti B1 sastavni je dio školskoga kurikuluma unutar Eksperimentalnog programa. Organizira se i izvodi u funkciji nacionalnoga kurikuluma kroz zadovoljenje potreba i interesa učenika, kao i kroz prilagodbu odgojno-obrazovnog rada pojedinim odgojno-obrazovnim skupinama učenika. Slobodne aktivnosti organizirane su u sklopu B1 – programa kroz 18 izvannastavnih aktivnosti (dramsko-scenske skupine, tamburaške skupine, plesne skupine, domaćinstva, nogometne skupine, lutkarske skupine, vjeronaučne skupine, pekarske skupine, slastičarske skupine, plesne grupe, legoznalaca. odbojkaške skupine, dramsko-scenske skupine, mladih tehničara, literarno-recitatorske skupine, sportske grupe te informatičke skupine) prema mogućnostima škole. Rad skupina u nekima od slobodnih aktivnosti bile su predstavljene tijekom školskih priredbi.

Program izvanškolskih aktivnosti B2 dio je školskoga kurikuluma koji se organizira i ostvaruje kroz suradnju škola, osnivača škola i drugih nositelja odgojno-obrazovnih aktivnosti. Sva odgovornost u svim aspektima programa leži primarno na organizatorima ovih oblika odgojno-obrazovnih aktivnosti, dok škole u programu sudjeluju na ugovornoj osnovi, ovisno o svojim mogućnostima. U izvedbi programa koriste se kapaciteti školskih ustanova uz ugovor i školsku suglasnost, kao i kapaciteti nositelja programa, a u školskoj godini 2024./2025. OŠ Koprivnički Bregi provodit će dvije B2 aktivnosti – školu nogometa te tečaj crtanja i slikanja.

Radi što boljeg usvajanja novih sadržaja, za učenike se organizira izvanučionička nastava. U izvanučioničku nastavu uključeni su svi učitelji koji predaju razredu koji ide na takvu vrstu nastave. Izvanučionička nastava odvija se prema detaljnom programu aktivnosti s ciljevima, načinom realizacije, vremenikom, vremenom trajanja, troškovnikom, načinom financiranja i načinom vrednovanja te nakon dobivene pismene suglasnosti roditelja.

Osim izvannastavnih aktivnosti te izvanškolske i terenske nastave, škola je uključena u razne projekte. Projekte provode učitelji škole samostalno, zajedno ili u suradnji s vanjskim suradnicima.

Obuka plivanja se u skladu s mogućnostima i planiranim sredstvima osnivača. Ako se ovaj oblik rada provodi u školi, potrebno je odrediti broj neplivača po razrednim odjelima, mjesto izvođenja obuke, broj planiranih sati za obuku te navesti imena izvršitelja. U šk. god. 2024./2025. predviđa se obuka za učenike 3. razreda (ukupno 20 učenika MŠ i PŠ). Suglasnosti za učenike 3. razreda koji će sudjelovati u Školi plivanja bit će prikupljene naknadno. Najveći dio obuke financira Županija, a dio Općina Koprivnički Bregi.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2024. | Izvor podataka | Planirana vrijednost (2024.) | Ostvarena vrijednost (2024.) |
| Povećanje broja školskih projekata/priredbi/manifestacija | Kroz ovakve aktivnosti učenike se potiče na izražavanje kreativnosti, talenata i sposobnosti | Broj školskih projekata/priredbi/ manifestacija | 11 | Školski kurikulum | 12 | 12 |
| Povećanje broja izbornih predmeta | Kroz ovakve aktivosti učenike se potiče na izražavanje kreativnosti, talenata i sposobnosti | Broj skupina | 6 | Školski kurikulum | 10 | 10 |
| Povećanje broja programa potpore, potpomognutog i obogaćenog učenja – A2 programa | Kroz ovakve aktivosti učenike se potiče na izražavanje kreativnosti, talenata i sposobnosti | Broj skupina | 52 | Gpp | 55 | 52 |
| Povećanje broja izvannastavnih aktivnosti - B1 programa | Kroz ovakve aktivosti učenike se potiče na izražavanje kreativnosti, talenata i sposobnosti | Broj skupina | 23 | Gpp | 23 | 18 |
| Povećanje broja izvannastavnih aktivnosti – B2 programa | Razvijanje sportskog i tjelesnog razvoja te kreativnih i umjetničkih kompetencija | Broj skupina | 1 | Gpp | 2 | 2 |
| Povećanje broja učenika koji su uključeni u različita natjecanja (međuopćinska, županijska i državna) | Razvijanje sportskog duha u pojedinačim i grupnim sportovima te očuvanje zdravlja | Broj učenika | 20 | Škola | 25 | 25 |
| Povećanje broja osvojenih mjesta (prva tri) na županijskim i državnim natjecanjima | Poticanje samostalnosti i kompetencije kroz aktivnosti i testiranje kvaliteta rada učitelja s nadarenim učenicima | Broj učenika | 2 | Škola | 3 | 4 |
| Sudjelovanje djelatnika na seminarima, stručnim skupovima i sl. | Poticanje djelatnika na cjeloživotno učenje i stalno usavršavanje | Broj djelatnika | 25 | Škola | 30 | 30 |

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine. U veljači je učenik 7. razreda osvojio treće mjesto na županijskom natjecanju iz engleskog jezika. U ožujku je učenica 8. razreda osvojila prvo mjesto na literarnom natječaju „Srce mi se smije“ u kategoriji sedmih i osmih razreda, dok je učenik 8. razreda sudjelovao na županijskom natjecanju iz hrvatskog jezika te osvojio dvanaesto mjesto, a učenici 5. i 6. razreda osvojili su dva druga te jedno peto mjesto na županijskom natjecanju mladih tehničara. Na natjecanju „Klokan bez granica“ koje je međunarodnog karaktera, dvoje učenika naše škole su bili blizu među 10% najuspješnijih u Hrvatskoj. Učenica 7. razreda naše škole na županijskoj razini natjecanja iz kemije osvojila je 6. mjesto te 7. mjesto iz biologije.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika.

Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika, što pokazuje i uspjeh naših učenika.

Zaposlenici OŠ Koprivnički Bregi stručno su se usavršavali na edukacijama u organizaciji Županijskih stručnih vijeća, Udruge ravnatelja i drugim oblicima profesionalnog razvoja.

**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA ZA 2024. GODINU**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Osnovna škola Koprivnički Bregi nema ugovorenih kredita i zajmova niti obveza po takvoj osnovi.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

|  |  |  |
| --- | --- | --- |
| Naziv projekta | Evidentirani prihodi u 2024. godini | Evidentirani rashodi u 2024. godini |
| Europski socijalni fond – Projekt „Prilika za sve 6“  | 12.311,57 EUR | 12.311,57 EUR |
| Europski socijalni fond - Projekt „Prilika za sve 7“ | 10.978,41 EUR | 10.978,41 EUR |
| Fond APPRRR - EU - Projekt „Školska shema 2023//2024“ | 1.775,44 EUR | 1.775,44 EUR |
| Fond APPRRR - EU - Projekt „Školska shema 2024/2025“ | 0,00 EUR | 203,63 EUR |

Od prihoda za projekt „Prilika za sve 6“ evidentirani su rashodi za isplatu plaća, materijalnih prava, dnevnica i prijevoza za dva pomoćnika u nastavi u šk.god. 2023./2024. dok u projektu „Prilika za sve 7“ u šk.god. 2024./2025. škola ima jednog pomoćnika u nastavi više. U projektu „Školska shema 2023./2024. evidentirani su prihodi i rashodi za knjižene račune za nabavu mlijeka i voća za učenike u prvih šest mjeseci 2024. godine. U projektu Školska shema 2024./2025. evidentirani su rashodi za knjižene račune za školsku shemu voća i mlijeka u mjesecu prosincu 2024., za koje će prihodi biti evidentirani u siječnju 2025. godine.

od 1. srpnja 2013. – 31. prosinca 2024.

|  |  |  |
| --- | --- | --- |
| Naziv projekta | Ugovorena sredstva | Uplaćena sredstva |
| Comenius  “Customs, traditions and art: a river flowing around Europe”   | 14.000,00 EUR | 14.000,00 EUR |
| Erasmus+„Join Us! Living responsibly as Europeans – creating a sustainable environment“ | 29.610,00 EUR | 25.919,00 EUR |

U šk.god. 2012./2013. i 2013./2014. OŠ Koprivnički Bregi je sudjelovala u projektu Comenius u suradnji sa šest drugih europskih zemalja te su za provedbu projekta školi bila Ugovorom dodijeljena financijska sredstva u iznosu od 14.000,00 EUR.

Od šk.god. 2020./2021. do 2022./2023. škola je sudjelovala u projektu Erasmus+ koji se zbog pandemije Covid - 19 u prvoj godini nije mogao provoditi pa su se aktivnosti počele provoditi tek krajem školske godine što je utjecalo na produžetak projekta. S obzirom da je od zemalja koje su trebale sudjelovati u projektu Erasmus+ za vrijeme trajanja projekta jedna od njih izašla, školi je za provedbu projekta dodijeljen umanjen iznos sredstava od ugovorenih za onaj iznos koji je bio namijenjen planiranim troškovima posjete toj zemlji partneru.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Osnovna škola Koprivnički Bregi nema danih zajmova i potraživanja po danim zajmovima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

|  |  |
| --- | --- |
| PRORAČUNSKI KORISNIK – OŠ KOPRIVNIČKI BREGI | STANJE NA DAN31.12.2024. |
| Nenaplaćena potraživanja | 2.620,12 EUR |
| Dospjele obveze | 30.819,25 EUR |
| Potencijalne obveze po osnovi sudskih sporova | 0,00 EUR |

Nenaplaćena potraživanja za prihode proračunskog korisnika u iznosu od 2.620,12 EUR odnose se na potraživanja za bolovanja na teret HZZO koja nisu refundirana do 31.12.2024., potraživanja za više plaćeni porez i prirez na dohodak, potraživanja od ostalih nespomenutih prihoda, potraživanja za prihode od prodaje proizvoda i roba te potraživanja za prihode od pruženih usluga.

Dospjele obveze u iznosu od 30.819,25 EUR odnose se na neplaćene račune za izvođenje građevinskih radova za provedbu CDŠ-a iz razloga što su nakon završetka radova pregledom radova utvrđeni nedostaci koji se trebaju otkloniti, a izvođač radova je školi ispostavio račune sa dospijećem u 12.mj. 2024. godine. Stoga će se dospjele obveze podmiriti u onom trenutku kada nedostaci budu otklonjeni, a osnivač škole Koprivničko-križevačka županija odobri plaćanje računa s obzirom da je taj iznos osigurala županija iz vlastitih sredstava.

Osnovna škola Koprivnički Bregi nema obveze po osnovi sudskih sporova.

 Voditeljica računovodstva: RAVNATELJ ŠKOLE:

Martina Prvčić, univ.mag.oec. Mario Sinovec, dipl.ing.mat.

 PREDSJEDNICA ŠKOLSKOG ODBORA:

 Suzana Vusić, uč.